ddrg/super_eurlex huggingface dataset:
Uredba Komisije (EGS) št. 467/92

z dne 27. februarja 1992

o spremembi Uredbe (EGS) št. 388/92 o podrobnih pravilih za uporabo posebnih režimov za dobavo žitnih proizvodov francoskim čezmorskim departmajem (FPD) in sestavi predvidene bilance oskrbe

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 3763/91 z dne 16. decembra 1991 o uvedbi posebnih ukrepov za nekatere kmetijske proizvode v korist francoskih čezmorskih departmajev [1] in zlasti členov 2(6) in 3(5) Uredbe,

ker je treba opredeliti države v razvoju, katerih žitni proizvodi se smejo uvoziti v FPD brez uvoznega prelevmana na podlagi posebnih dobavnih režimov, določenih v členih 2 in 3(1) Uredbe (EGS) št. 3763/91; ker je treba v ta namen navesti države in ozemlja, ki so deležna splošnih carinskih preferencialov za nekatere kmetijske proizvode;

ker so ukrepi, predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Naslednji odstavek se doda Uredbi Komisije (EGS) št. 388/92 [2]:

"3. Za uporabo členov 2 in 3(1) Uredbe Sveta (EGS) št. 3763/91 so države v razvoju države, naštete v prilogah III in V Uredbe Sveta (EGS) št. 3833/90 z dne 20. decembra 1990, kakor je bila nazadnje spremenjena z Uredbo (EGS) št. 3587/91 [*] UL L 341, 12.12.1991, str. 1., ki uporabljajo splošne carinske preferenciale za leto 1991 za nekatere kmetijske proizvode s poreklom iz držav v razvoju [**] UL L 370, 20.12.1990, str. 86."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. februarja 1992

Za Komisijo

Ray Mac Sharry

Član Komisije

[1] UL L 356, 24.12.1991, str. 1.

[2] UL L 43, 19.2.1992, str. 16.

--------------------------------------------------
Uradni list L 215 , 30/07/1992 str. 0019 - 0019



Uredba Sveta (EGS) št. 2059/92 z dne 30. junija 1992 o spremembah Uredbe (EGS) št. 845/72 o posebnih ukrepih za spodbujanje gojenja sviloprejk SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnost, in zlasti člena 43 Pogodbe, ob upoštevanju predloga Komisije [1], ob upoštevanju mnenja Evropskega parlamenta [2], ob upoštevanju mnenja Ekonomsko-socialnega odbora [3], ker člen 2(1) Uredbe (EGS) št. 845/72 [4] med drugim določa, da se pomoč za gojitveno leto za sviloprejke, ki se začne z naslednjim koledarskim letom, določi vsako leto do 1. avgusta; ker je glede na sedanjo prakso to določilo treba prilagoditi, SPREJEL NASLEDNJO UREDBO: Člen 1 V členu 2 Uredbe (EGS) št. 845/72 se odstavek 1 nadomesti: "1. Z veljavnostjo od gojitvenega leta 1972/73 se za sviloprejke, gojene v Skupnosti, dodeljuje pomoč. Takšna pomoč, katere višina je enotna po vsej Skupnosti, se določi letno." Člen 2 Ta uredba začne veljati na dan objave v Uradnem listu Evropskih skupnosti. Ta uredba je v celoti zavezujoča in se neposredno uporablja v vseh državah članicah. V Luxembourgu, 30. junija 1992 Za Svet Predsednik Arlindo Marques Cunha [1] UL C 119, 11.5.1992, str. 36. [2] UL C 150, 15.6.1992. [3] UL C 169, 6.7.1992. [4] UL L 100, 27.4.1972, str. 1. Uredba, spremenjena z Uredbo (EGS) št. 4005/87 (UL 377, 31.12.1987, str. 48). --------------------------------------------------
Uredba Sveta (EGS) št. 2410/92

z dne 23. julija 1992

o spremembi Uredbe (EGS) št. 3975/87 o postopku za uporabo pravil o konkurenci za podjetja v sektorju zračnega prevoza

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 87 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker je Uredba (EGS) št. 3975/87 [4] del svežnja medsebojno povezanih ukrepov, ki jih je Svet sprejel kot prvi korak k dokončni vzpostavitvi notranjega trga na področju prevoza; ker je bilo njeno področje uporabe ustrezno omejeno na mednarodni zračni prevoz med letališči Skupnosti;

ker zato Komisija trenutno nima na voljo sredstev, da bi neposredno raziskala primere domnevnih kršitev členov 85 in 86 Pogodbe, in nima pooblastil za sprejemanje odločitev ali naložitev takšnih kazni, ki so potrebne, da bi odobrila sporazume po členu 85(3) in ustavila kršitve, ki jih ugotavlja v zvezi s prevozom v državi članici;

ker je zračni prevoz, ki v celoti poteka znotraj države članice, sedaj podvržen tudi ukrepom Skupnosti v zvezi z liberalizacijo; ker je zato zaželeno določiti pravila, po katerih lahko Komisija v tesni in stalni povezavi s pristojnimi organi držav članic v primerih, v katerih je lahko prizadeta trgovina med državami članicami, sprejme ukrepe, potrebne za uporabo členov 85 in 86 Pogodbe v tem delu zračnega prevoza;

ker je treba vzpostaviti zanesljiv in jasen pravni okvir za zračni prevoz v državi članici, s katerim se zagotovi dosledna uporaba pravil o konkurenci; ker bi bilo treba zaradi tega razširiti področje uporabe Uredbe (EGS) št. 3975/87 na ta del zračnega prevoza,

SPREJEL NASLEDNJO UREDBO:

Člen 1

V členu 1(2) Uredbe (EGS) št. 3975/87 se črta beseda "mednarodne".

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. julija 1992

Za Svet

Predsednik

J. COPE

[1] UL C 255, 30.8.1991, str. 9.

[2] UL C 125, 18.5.1992, str. 130.

[3] UL C 169, 6.7.1992, str. 13.

[4] UL L 374, 31.12.1987, str. 1.

--------------------------------------------------
Uredba Komisije (EGS) št. 3587/92

z dne 11. decembra 1992

o spremembi Uredbe (EGS) št. 3164/89 o določitvi podrobnih pravil za uporabo posebnih ukrepov v zvezi s semenom konoplje

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 3698/88 z dne 24. novembra 1988 o določitvi posebnih ukrepov za seme konoplje [1], kakor je bila spremenjena z Uredbo (EGS) št. 2050/92 [2], in zlasti člena 2(3) Uredbe,

ker člen 2 Uredbe Komisije (EGS) št. 3164/89 z dne 23. oktobra 1989 [3] določa, da se pomoč za konopljo odobri le za območja, ki so zajeta v izjavah o posejanih površinah v skladu s členom 5 Uredbe (EGS) št. 1164/89 z dne 28. aprila 1989 o določitvi podrobnih pravil, ki zadevajo pomoč za vlakna lanu in konoplje [4], kakor je bila nazadnje spremenjena z Uredbo (EGS) št. 3569/92 [5]; ker te določbe predvidevajo, da se ob upoštevanju zahtev po sorazmernosti in pravilnem delovanju programa pomoči zaseže del pavšalne pomoči na hektar za konopljo glede na zamudo pri predložitvi izjave; ker je zaradi istih razlogov treba predvideti odstopanje v znesku pomoči, ki se zaseže, za seme konoplje;

ker je treba posledično spremeniti zadevne določbe in morajo zadevne stranke, ki vložijo zahtevke pred danim rokom, izpolniti pogoje v skladu z ukrepom tržnega leta 1991/92;

ker so ukrepi, predvideni s to uredbo, v skladu z mnenjem Upravljalnega odbora za olja in masti,

SPREJELA NASLEDNJO UREDBO:

Člen 1

Člen 2(3) Uredbe (EGS) št. 3164/89 se nadomesti z naslednjim:

"3. Člen 5(1), člen 7, drugi pododstavek člena 8(1) in člen 8(4) Uredbe (EGS) št. 1164/89 ter drugi odstavek člena 2 Uredbe (EGS) št. 3569/92 [6] o spremembi Uredbe (EGS) št. 1164/89 se uporablja za pomoč za seme konoplje."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. decembra 1992

Za Komisijo

Ray Mac Sharry

Član Komisije

[1] UL L 325, 29.11.1988, str. 2.

[2] UL L 215, 30.7.1992, str. 8.

[3] UL L 307, 24.10.1989, str. 22.

[4] UL L 121, 29.4.1989, str. 4.

[5] UL L 362, 11.12.1992, str. 49.

[6] UL L 362, 11.12.1992, str. 49.

--------------------------------------------------
Uredba Komisije (EGS) št. 2009/92

z dne 20. julija 1992

o določitvi analizne metode Skupnosti za etilni alkohol kmetijskega porekla, ki se uporablja pri pripravi žganih pijač, aromatiziranih vin, aromatiziranih pijač na osnovi vina in aromatiziranih mešanih pijač iz vinskih proizvodov

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1576/89 z dne 29. maja 1989 o določitvi splošnih pravil o opredelitvi, opisu in predstavitvi žganih pijač [1] in zlasti člena 4(8) Uredbe,

ob upoštevanju Uredbe Sveta (EGS) št. 1601/91 z dne 10. junija 1991 o določitvi splošnih pravil za opredelitev, poimenovanje in predstavitev aromatiziranih vin, aromatiziranih pijač na osnovi vina in aromatiziranih mešanih pijač iz vinskih proizvodov [2] in zlasti člena 4(4) Uredbe,

ker je treba določiti analizne metode Skupnosti, da se pristojnim organom omogoči izvedba ustreznih pregledov etilnega alkohola kmetijskega porekla, kakor je opredeljen v (h) v členu 1(3) Uredbe (EGS) št. 1576/89 in naveden v tretji alineji pod (d) člena 3 Uredbe (EGS) št. 1601/91;

ker so lastnosti etilnega alkohola kmetijskega porekla opisane v Prilogi I k Uredbi (EGS) št. 1576/89 in Prilogi I k Uredbi (EGS) št. 1601/91; ker te lastnosti ustrezajo sestavnim elementom nevtralnega alkohola skladno z njegovo opredelitvijo v Prilogi I k Uredbi Sveta (EGS) št. 2046/89 z dne 19. junija 1989 o določitvi splošnih pravil za destilacijo vina in stranskih proizvodov pridelave vina [3]; ker je treba zato analizne metode Skupnosti za nevtralni alkohol, ki se uporabljajo v vinskem sektorju in so določene v Uredbi Sveta (EGS) št. 1238/92 [4], priznati tudi kot analizne metode Skupnosti za uporabo uredb (EGS) št. 1576/89 in (EGS) št. 1601/91;

ker je treba za zagotovitev primerljivosti rezultatov, dobljenih z uporabo analiznih metod, predvidenih v tej uredbi, določiti pravila za ponovljivost in obnovljivost rezultatov, dobljenih z uporabo teh metod;

ker so ukrepi, predvideni s to uredbo, v skladu z mnenjem Odbora za izvajanje določb o žganih pijačah in odbora za izvajanje določb za aromatične pijače na osnovi vina,

SPREJELA NASLEDNJO UREDBO:

Člen 1

Analizne metode Skupnosti za etilni alkohol kmetijskega porekla, kakor je opredeljen v (h) v členu 1(3) Uredbe (EGS) št. 1576/89 in naveden v tretji alinei točke (d) člena 3 Uredbe (EGS) št. 1601/91, so analizne metode iz Priloge k Uredbi (EGS) št. 1238/92.

Člen 2 Uredbe (EGS) št. 1238/92 se uporablja za zagotavljanje primerljivosti rezultatov analize.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. julija 1992

Za Komisijo

Ray Mac Sharry

Član komisije

[1] UL L 160, 12.6.1989, str. 1.

[2] UL L 149, 14.6.1991, str. 1.

[3] UL L 202, 14.7.1989, str. 14.

[4] UL L 130, 15.5.1992, str. 13.

--------------------------------------------------
Uredba Komisije (EGS) št. 717/93

z dne 26. marca 1993

o spremembi Uredbe (EGS) št. 3076/78 o uvažanju hmelja iz držav nečlanic

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti;

ob upoštevanju Uredbe Sveta (EGS) št. 1696/71 z dne 26. junija 1971 o skupni ureditvi trga za hmelj [1], kakor je bila nazadnje spremenjena z Uredbo (EGS) št. 3124/92 [2], in zlasti člena 5(3) Uredbe;

ker mora v skladu s členom 1(2) Uredbe Komisije (EGS) št. 3076/78 z dne 21. decembra 1978 o uvažanju hmelja iz držav nečlanic [3], kakor je bila nazadnje spremenjene z Uredbo (EGS) št. 2940/92 [4], hmelj, uvožen iz držav nečlanic, spremljati spričevalo o enakovrednosti; ker je začasno odstopanje - v obliki kontrolnega spričevala - dodeljeno določenim državam, ki niso navedene v Prilogi k Uredbi Komisije (EGS) št. 3077/78 z dne 21. decembra 1978 o enakovrednosti spričeval, ki spremljajo hmelj, uvožen iz držav nečlanic, s certifikati Skupnosti [5] kakor je bila nazadnje spremenjena z Uredbo (EGS) št. 2238/91 [6]; ker ta kontrolna spričevala dajejo zelo malo informacij v zvezi z značilnostmi proizvoda in nič informacij o njegovem poreklu in letu spravila pridelka; ker bi bilo treba zato izdelati določbo za hmelj, uvožen s kontrolnim spričevalom, in hmeljne proizvode, pripravljene iz tega hmelja, ki niso zajeti v postopku certificiranja;

ker so ukrepi, predvideni s to uredbo, v skladu z mnenjem Upravljalnega odbora za hmelj,

SPREJELA NASLEDNJO UREDBO:

Člen 1

Členu 4(1) Uredbe (EGS) št. 3076/78 se doda naslednji pododstavek:

"Hmelj, uvožen s kontrolnim spričevalom, in hmeljni proizvodi, pripravljeni iz hmelja, uvoženega s takim spričevalom, ne smejo biti zajeti s postopkom certificiranja."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. marca 1993.

Za Komisijo

René Steichen

Član Komisije

[1] UL L 175, 4.8.1971, str. 1.

[2] UL L 313, 30.10.1992, str. 1.

[3] UL L 367, 28.12.1978, str. 17.

[4] UL L 294, 10.10.1992, str. 8.

[5] UL L 367, 28.12.1978, str. 28.

[6] UL L 204, 27.7.1991, str. 13.

--------------------------------------------------
Uredba Sveta (ES) št. 3205/93

z dne 16. novembra 1993

o spremembah Uredbe (EGS) št. 357/79 o statističnih raziskovanjih vinogradov

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega Parlamenta [2],

ker člen 5 Uredbe (EGS) št. 357/79 [3] predvideva, da je treba posredovati Komisiji letne podatke o vinogradih, ki se zbirajo z vmesnimi raziskavami;

ker člen 4 Uredbe Sveta (EGS) št. 2392/86 z dne 24. julija 1986 o ustanovitvi registra vinogradov Skupnosti [4] predvideva ustanovitev registra v šestih letih od začetka veljavnosti te uredbe; ker register v nekaterih državah članicah in regijah Skupnosti začenja veljati ali pa je vsaj v obliki, ki omogoča, da se ta uporabi v statistične namene, zlasti glede parametrov za vinograde;

ker države članice, ki so že vzpostavile register na državnem nivoju ali v nekaterih regijah in zagotavljajo njegovo redno sprotno dopolnjevanje, v skladu s členom 5(3) Uredbe (EGS) št. 2392/86, lahko začnejo register uporabljati v statistične namene;

ker se lahko letni posodobljeni statistični rezultati uporabijo tudi kot vir letnih podatkov, potem ko je bila preverjena in potrjena njihova statistična zanesljivost;

ker je bistvenega pomena zagotoviti tesno sodelovanje med državami članicami in Komisijo;

ker Pogodba določa, da so politike kmetijstva politike Skupnosti; ker je treba določiti splošne in obširne predpise, ki bi veljali na celotnem ozemlju Skupnosti za statistiko kmetijstva, na kateri temelji skupna kmetijska politika; ker je treba posledično delovno obremenitev obdržati na najnižji ravni tako, da se države članice izognejo večkratnemu zbiranju enakih informacij,

SPREJELA NASLEDNJO UREDBO:

Člen 1

Uredba (EGS) št. 357/79 se spremeni na naslednji način:

1. Členu 5 je dodan naslednji odstavek:

"4a. Komisija v tesnem sodelovanju z zadevnimi državami članicami preveri, če so izpolnjeni pogoji, ki urejajo uporabo podatkov iz registra vinogradov v statistične namene."

2. Vstavi se naslednji člen:

"Člen 6a

Države članice, ki so vpeljale register vinogradov na državnem nivoju ali v nekaterih regijah in ga letno sprotno dopolnjujejo, kot je predvideno v Uredbi (EGS) št. 2392/86, lahko Komisiji sporočijo letne informacije, določene v členih 5 in 6 te uredbe, pri čemer kot svoj vir uporabijo podatke iz registra."

Člen 2

Ta uredba začne veljati na dan njene objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. novembra 1993

Za Svet

Predsednik

A. Bourgeois

[1] UL C 219, 13.8.1993, str. 19.

[2] Mnenje, podano 29. oktobra 1993 (še ni objavljeno v Uradnem listu).

[3] UL L 54, 5.3.1979, str. 124. Uredba, nazadnje spremenjena z Uredbo (EGS) št. 3570/90 (UL L 353, 17.12.1990, str. 8).

[4] UL L 208, 31.7.1986, str. 1. Uredba, nazadnje spremenjena z Uredbo (EGS) št. 3577/90 (UL L 353, 17.12.1990, str. 23).

--------------------------------------------------
Uredba Komisije (Euratom) št. 501/94

z dne 2. marca 1994

o sklenitvi Protokola o začasni uporabi Sporazuma o ustanovitvi Mednarodnega znanstveno-tehnološkega centra s strani Evropske skupnosti za atomsko energijo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti za atomsko energijo in zlasti člena 101 (2) Pogodbe,

ker je bil 27. decembra 1993 podpisan Protokol o začasni uporabi Sporazuma o ustanovitvi Mednarodnega znanstveno-tehnološkega centra; ker je s Sklepom z dne 21. februarja 1994 Svet odobril navedeni Protokol z namenom sklenitve s strani Komisije v imenu Evropske skupnosti za atomsko energijo,

ker bi moral biti Protokol sklenjen v imenu Evropske skupnosti za atomsko energijo,

SPREJELA NASLEDNJO UREDBO:

Člen 1

Protokol o začasni uporabi Sporazuma o ustanovitvi Mednarodnega znanstveno-tehnološkega centra se odobri v imenu Evropske skupnosti za atomsko energijo.

Besedilo Protokola je priloženo k tej uredbi [1].

Člen 2

Predsednik Komisije v imenu Evropske skupnosti za atomsko energijo poda uradno obvestilo, kot je določeno v členu I Protokola.

Člen 3

Uporabljata se člena 3 in 4 Uredbe komisije (Euratom) št. 3956/92 [2].

Člen 4

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, dne 2. marca 1994

Za Komisijo

Predsednik

Jacques Delors

[1] UL L 64, 8.3.1994, str. 2.

[2] UL L 409, 31.12.1992, str. 10.

--------------------------------------------------
Uredba Komisije (ES) št. 3098/94

z dne 19. decembra 1994

o spremembi Uredbe (EGS) št. 2825/93 o nekaterih podrobnih pravilih za uporabo Uredbe Sveta (EGS) št. 1766/92 v zvezi z določanjem in odobritvijo prilagojenih nadomestil glede žita, ki se izvaža v obliki nekaterih žganih pijač

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo (ES) št. 1866/94 [2], in zlasti člena 13(5) Uredbe,

ker je treba določiti postopek, ki omogoča prilagoditev, kadar začnejo učinkovati spremembe upravičenosti nekaterih trgov, koeficientov iz člena 4 Uredbe Komisije (EGS) št. 2825/93 [3], kadar so odpravljena ali ponovno uvedena nadomestila za izvoz v nekatere tretje države zaradi položaja na tamkajšnjih trgih ali na podlagi sporazumov s temi državami; ker člen 7 navedene uredbe določa tak postopek, pri čemer pa prilagoditev začne veljati od leta, ki sledi letu, v katerem se sprememba zgodi; ker je treba zato spremeniti zadevne določbe in nekatere druge, ki se nanašajo na postopke, po katerih se morajo ravnati pristojni organi držav članic, in na sporočila, ki jih morajo pošiljati države članice;

ker so ukrepi, določeni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Uredba (EGS) št. 2825/93 se spremeni:

1. Člen 7(2) se nadomesti z naslednjim besedilom:

"2. Če se nadomestilo odpravi na podlagi odstavka 1 ali če se ponovno uvede in če nekateri trgi ne izpolnjujejo več pogojev za izvozna nadomestila na podlagi Akta o pristopu ali sporazumov s tretjimi državami, se koeficient iz člena 4(1) prilagodi. Ta prilagoditev vključuje, odvisno od primera, v skupni izvoženi količini, uporabljeni za izračun koeficienta, bodisi neupoštevanje ali upoštevanje količin, izvoženih na te trge, za katere se nadomestilo odpravi ali ponovno uvede. Prilagojeni koeficient se uporablja od prvega dne davčnega obdobja destilacije, ki sledi spremembi v upravičenosti zadevnih trgov."

2. Členu 12 se doda naslednji odstavek 4:

"4. Če se koeficient prilagodi na podlagi člena 7(2), upravičenci povrnejo nadomestila, ki so bila nepravilno izplačana od datuma uporabe prilagojenega koeficienta."

3. Členu 18 se doda naslednji odstavek 4:

"4. Na zahtevo Komisije zadevne države članice sporočijo tudi podatke, potrebne za prilagoditev koeficienta iz člena 7(2)."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. decembra 1994

Za Komisijo

René Steichen

Član Komisije

[1] UL L 181, 1.7.1992, str. 21.

[2] UL L 197, 30.7.1994, str. 1.

[3] UL L 258, 16.10.1993, str. 6.

--------------------------------------------------
Uredba Komisije (ES) št. 3175/94

z dne 21. decembra 1994

o podrobnih pravilih za uporabo posebnega režima oskrbe z žitnimi proizvodi manjših egejskih otokov in za sestavo predvidene bilance oskrbe

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2019/93 z dne 19. julija 1993 o uvedbi posebnih ukrepov za manjše egejske otoke za nekatere kmetijske proizvode [1], kakor je bila nazadnje spremenjena z Uredbo Komisije (ES) št. 822/94 [2], in zlasti člena 4 Uredbe,

ker Uredba Komisije (EGS) št. 2958/93 [3] določa skupna podrobna pravila za izvajanje posebnih režimov oskrbe z nekaterimi kmetijskimi proizvodi manjših egejskih otokov;

ker je treba zaradi upoštevanja trgovinskih postopkov, specifičnih za sektor žit, določiti podrobna pravila, dodatna k določbam Uredbe (EGS) št. 2958/93 ali ki od njih odstopajo;

ker je treba na podlagi člena 2 Uredbe (EGS) št. 2019/93 sestaviti predvideno bilanco oskrbe z žitnimi proizvodi manjših egejskih otokov za leto 1995; ker se lahko to bilanco med letom popravi na podlagi gibanj potreb manjših egejskih otokov;

ker je treba zaradi zagotovitve učinkovitega upravljanja režimov oskrbe določiti časovni razpored za vložitev zahtevkov za dovoljenja in rok veljavnosti potrdil o pomoči;

ker so ukrepi, predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Na podlagi člena 2 Uredbe (EGS) št. 2019/93 se določi predvideno bilanco oskrbe z žitnimi proizvodi s poreklom iz Skupnosti za manjše egejske otoke za leto 1995 v Prilogi k tej uredbi.

Člen 2

Veljavnost potrdil o pomoči poteče zadnji dan drugega meseca, ki sledi mesecu njihove izdaje.

Člen 3

Ta uredba začne veljati na dan objave v Uradnem listu Evropskih skupnosti.

Uporablja se od 1. januarja 1995.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. decembra 1994

Za Komisijo

René Steichen

Član Komisije

[1] UL L 184, 27.7.1993, str. 1.

[2] UL L 95, 14.4.1994, str. 1.

[3] UL L 267, 28.10.1993, str. 4.

--------------------------------------------------

PRILOGA

Bilanca oskrbe z žiti za manjše egejske otoke za leto 1995

(v tonah) |

Količina | 1995 |

Žitni proizvodi s poreklom v ES | Tarifne oznake KN | Otoki, ki spadajo v skupino A | Otoki, ki spadajo v skupino B |

Žito v zrnju | 1001, 1002, 1003, 1004 in 1005 | 10000 | 30750 |

Pšenična moka | 1001 in 1002 | 10000 | 30750 |

Ostanki in odpadni produkti živilskopredelovalne industrije | 2302 do 2308 | 1000 | 16500 |

Pripravki vrste, ki se uporabljajo v živalski krmi | 230990 | 1000 | 6500 |

Skupaj | 22000 | 84500 |

SKUPAJ | 106500 |

Te skupine so opredeljene v prilogah I in II k Uredbi (EGS) št. 2958/93.

--------------------------------------------------